**ΚΕΦΑΛΑΙΟ ΤΕΤΑΡΤΟ: ΤΟ ΕΛΛΗΝΙΚΟ ΚΡΑΤΟΣ ΑΠΟ ΤΗΝ ΙΔΡYΣΗ ΤΟY ΕΩΣ ΤΙΣ ΑΡΧΕΣ ΤΟY 20 ού ΑΙΩΝΑ**

**ΕΝΟΤΗΤΑ 17: Ο Ι. ΚΑΠΟΔΙΣΤΡΙΑΣ ΩΣ ΚΥΒΕΡΝΗΤΗΣ ΤΗΣ ΕΛΛΑΔΑΣ (1828-1831). Η ΟΛΟΚΛΗΡΩΣΗ ΤΗΣ ΕΛΛΗΝΙΚΗΣ ΕΠΑΝΑΣΤΑΣΗΣ**

Η Γ΄Εθνοσυνέλευση που πραγματοποιήθηκε την άνοιξη του 1827 στην Τροιζήνα του Πόρου εξέλεξε Κυβερνήτη της Ελλάδος τον **Ιωάννη Καποδίστρια** με θητεία επτά ετών. Μέχρι την άφιξη του Καποδίστρια συστάθηκε η **Αντικυβερνητική της Ελλάδος Επιτροπή** από τους Γ. Μαυρομιχάλη, Ι. Μαρκή Μιλαήτην και Ι. Νάκο.

**Τον Ιανουάριο του 1828 ο Καποδίστριας φτάνει στο Ναύπλιο**

**Ποια ήταν η εσωτερική κατάσταση στη χώρα όταν ο Καποδίστριας ανέλαβε ως Κυβερνήτης;**

Η κατάσταση που βρήκε ήταν τραγική.

* Η χώρα ήταν κατερειπωμένη και ο λαός εξαθλιωμένος.
* Οι αντιπαλότητες που είχαν προκύψει μεταξύ των οικογενειών κατά τη διάρκεια της επανάστασης δεν είχαν κοπάσει  
  Ληστές και πειρατές έλεγχαν μεγάλες περιοχές.
* Αιγυπτιακός στρατός με τον Ιμπραήμ παρέμενε στη ΝΔ Πελοπόννησο και τουρκικός με τον Κιουταχή στη Στερεά Ελλάδα.
* Το Μεσολόγγι έχει πέσει, η Ακρόπολη είχε καταληφθεί από τους Τούρκους.
* Στην Ευρώπη είχε ήδη υπογραφή η συνθήκη του Λονδίνου που αναγνώριζε αυτονομία στην Ελλάδα (6/7/1827).

***Πολίτευμα***

Ο Καποδίστριας κλήθηκε να κυβερνήσει την Ελλάδα με βάση το το Δημοκρατικό Σύνταγμα της Τροιζήνας, που βασιζόταν στην αρχή της διάκρισης των εξουσιών.

* Ωστόσο, εξανάγκασε τη Βουλή, πριν διαλυθεί, να εγκρίνει, παραβιάζοντας το σύνταγμα της Τροιζήνας, προσωρινό σύστημα διακυβέρνησης που άφηνε σ’ αυτόν τον ουσιαστικό έλεγχο της κρατικής μηχανής.
* Ο Καποδίστριας ανέστειλε την ισχύ του συντάγματος της Τροιζήνας και συγκέντρωσε στα χέρια του όλες τις εξουσίες. Έκρινε ότι αυτό ήταν αναγκαίο για να αντιμετωπιστούν τα επείγοντα προβλήματα της χώρας.
* Στον όρκο που έδωσε κατά την ανάληψη των καθηκόντων του τόνισε ότι θα κυβερνήσει σύμφωνα με τις αποφάσεις των προηγούμενων εθνοσυνελεύσεων.
* Υποσχέθηκε ότι θα συγκαλέσει νέα συνέλευση τον Απρίλιο του 1828, η οποία δεν έγινε.
* Η Δ’ Εθνοσυνέλευση (Άργος, καλοκαίρι 1829) επικύρωσε αυτές τις αποφάσεις και έθεσε τις βασικές αρχές μιας μελλοντικής συνταγματικής αναθεώρησης. Έτσι συνεχίστηκε το προσωρινό καθεστώς, επειδή οι διαπραγματεύσεις με τις Μεγάλες Δυνάμεις δεν είχαν ακόμα ολοκληρωθεί.
* Το Πενελλήνιον αντικαταστάθηκε από τη Γερουσία και ανέλαβε την εκπόνηση σχεδίου συντάγματος , το οποίο θα υπηρετούσε τις αρχές των προηγούμενων συνταγμάτων της Ελληνικής Επανάστασης.

***Διοίκηση***

* Στη θέση της Βουλής δημιούργησε το «**Πανελλήνιον**», γνωμοδοτικό όργανο αποτελούμενο από 27 μέλη με συμβουλευτικό χαρακτήρα από όλους τους πολιτικούς χώρους. Τα μέλη επέλεγε ο κυβερνήτης.
* Τη διακυβέρνηση ανέλαβε η **Κεντρική Γραμματεία**, είδος υπουργικού συμβουλίου διοικούμενου από τον ίδιο.
* ***Το πρώτο Υπουργικό Συμβούλιο της Κυβέρνησης Καποδίστρια:***
* Πρόεδρος των Οικονομικών: Γ. Κουντουριώτης
* Ανδρέας Ζαϊμης: Πρόεδρος των Εσωτερικών
* Πετρόμπεης Μαυρομιχάλης:Πρόεδρος των Στρατιωτικών

***Οικονομία***

Στα πρώτα του βήματα, το νέο κράτος είχε να αντιμετωπίσει μια χαοτική κατάσταση στον οικονομικό τομέα.

* Τα ταμεία άδεια
* Οι δανειακές υποχρεώσεις έτρεχαν
* Η Ελλάδα ήταν υποθηκευμένη στους δανειστές
* Οι τοκογλύφοι δάνειζαν με τόκο έως και 50%.
* Δεν υπήρχε νόμισμα και οι συναλλαγές γίνονταν με τα οθωμανικά γρόσια και τους παράδες.

**Τι έκανε ο Καποδίστριας**

* σχημάτισε ένα πρώτο κρατικό ταμείο, το οποίο προήλθε από εισφορές Ελλήνων του

εξωτερικού και φιλελλήνων

* ίδρυσε ένα μήνα μετά την άφίξή του την **Εθνική Χρηματιστική Τράπεζα** με τη συνεργασία

του φίλου του Γαλλοελβετού τραπεζίτη Εΰνάρδου

* Κόπηκε νέο νόμ ισμα, ο **φοίνικας**.
* εφάρμοσε αυστηρή λιτότητα στις δημόσιες δαπάνες

***Γεωργία***

* Ίδρυσε τη **Γεωργική Σχολή τηςΤίρυνθας**, που σκοπό είχε την επαγγελματική μόρφωση των γεωργών.
* Εκσυχρόνισε τη γεωργία εισάγοντας νέες καλλιέργειες (πατάτα) και νέες καλλιεργητικές μεθόδους (χρήση σιδερένιου άροτρου).

***Ένοπλες δυνάμεις***

Ο Κυβερνήτης ασχολήθηκε ιδιαίτερα με τη συγκρότηση **τακτικών ενόπλων δυνάμεων**,

**Έπρεπε**

1. να εκκαθαρισθεί η Στερεά Ελλάδα από τον τουρκικό στρατό. να αντιμετωπιστούν σοβαρά προβλήματα εσωτερικής τάξης, δηλαδή η ληστεία, και η πειρατεία.

* Για τη συγκρότηση στρατού στην Πελοπόννησο στηρίχτηκε στον **Θ. Κολοκοτρώνη**. Για την Στερεά Ελλάδα επέλεξε τον **Δ. Υψηλάντη.**
* Η πειρατία καταπολεμήθηκε χάρη και στη δράση του **Ανδρέα Μιαούλη, ο οποίος έγινε επικεφαλής του ελληνικού ναυτικού**.
* Ιδρύθηκε ο **Λόχος των Ευελπίδων**, πρόδρομος της σημερινής Στρατιωτικής Σχολής Ευελπίδων. Παράλληλα, έγιναν τα πρώτα βήματα για την οργάνωση τακτικού πολεμικού ναυτικού

***Η εκπαιδευτική πολιτική***

Μια από τις κύριες προτεραιότητες του Κυβερνήτη υπήρξε η οργάνωση της εκπαίδευσης. Ο Καποδίστριας πίστευε ότι στη δεδομένη στιγμή η εκπαίδευση θα έπρεπε να παρέχει, πρώτα απ’ όλα, βασικές γνώσεις και επαγγελματική κατάρτιση. Αυτός ήταν και ο λόγος που δεν προχώρησε τότε στην ίδρυση πανεπιστημίου.

Ίδρυσε μια σειρά κρατικών ιδρυμάτων υπό την άμεση διοίκηση και χρηματοδότηση της ελληνικής κυβέρνησης

Το 1829 ίδρυσε το **Ορφανοτροφείο** της Αίγινας, στο οποίο λειτούργησαν

* τρία αλληλοδιδακτικά σχολεία (αντίστοιχα των σημερινών δημοτικών

αλλά τετραετούς φοίτησης),

* τρία ελληνικά (αντίστοιχα των σημερινών γυμνασίων με τριετή φοίτηση),
* αρκετά χειροτεχνεία (επαγγελματικές σχολές),

Ίδρυσε

* το **Πρότυπον Σχολείον**, στο οποίο σπούδαζαν όσοι προορίζονταν για δάσκαλοι στα αλληλοδιδακτικά.
* το **Κεντρικόν Σχολείον**, στο οποίο φοιτούσαν όσοι προορίζονταν για σπουδές σε πανεπιστήμια του εξωτερικού.
* την **Εκκλησιαστική Σχολή** στη μονή Ζωοδόχου Πηγής στον Πόρο για την εκπαίδευση των μελλοντικών κληρικών.
* το **Εμπορικό Σχολείο** στην Ερμούπολη από τους εμπόρους της πόλης.

***Ο Τύπος***

Ο Καποδίστριας αγόρασε από το Παρίσι εκυπωτικές μηχανές και τυπογραφικό υλικό για το κυβερνητικό τυπογραφία στην Αίγινα στο οποίο εκδόθηκε η επίσημη εφημερίδα όχι μόνο στα ελληνικά αλλά και στα γαλλικά (Γενική Εφημερίς /Courrier de la Grèce)

Στο τυπογραφίο της Αίγινας εκδίδονταν και εκπαιδευτικά βιβλία

Τον Κυβερνήτη απασχολούσε ιδιαίτερα η εικόνα που θα σχημάτιζαν οι ξένοι και ιδιαίτερα οι τρεις προστάτιδες Δυνάμεις για τη χώρα και τον ίδιο. Με το επιχείρημα ότι αν η εικόνα αυτή ήταν αρνητική, θα βλάπτονταν τα συμφέροντα της χώρας, συστηματικά επιδίωξε να ελέγξει ό,τι τυπωνόταν στο υπό σχηματισμό νέο κράτος.

Φρόντισε να παύσουν ή να τεθούν υπό κυβερνητική προστασία οι εφημερίδες που κυκλοφορούσαν κατά την άφιξή του και τα αντίστοιχα τυπογραφεία τους, και εμπόδισε ή κατέστειλε κάθε απόπειρα να εκδοθεί μη ελεγχόμενη εφημερίδα. Το 1831, στην ένταση της σύγκρουσης με την αντιπολίτευση, περιόρισε την ελευθεροτυπία.

***Ανοικοδόμηση πόλεων - πολεοδομικοί σχεδιασμοί***

Ιδιαίτερη φροντίδα καταβλήθηκε για την ανοικοδόμηση κατεστραμμένων και ερειπωμένων πόλεων (Ναυπλίου, Κορίνθου, Πάτρας, Τρίπολης κλπ.), καθώς και για τον πολεοδομικό ανασχηματισμό τους.

Χρησιμοποιήθηκε η πείρα Ελλήνων και ξένων αρχιτεκτόνων και μηχανικών, ιδιαίτερα του Σταμάτη Βούλγαρη και του Θεόδωρου Βαλλιάνου.

Τα σωζόμενα σχέδια πόλεων της περιόδου και η σχετική αλληλογραφία

δείχνουν την έκταση της προσπάθειας και το νεωτερικό πνεύμα που τα διέκρινε.

***Ποια ήταν η σχέση του Καπιδίστρια με τους εσωτερικούς πολιτικούς και οικονομικούς παράγοντες;***

Ο Καποδίστριας δεν είχε σε ιδιαίτερη εκτίμηση τους προύχοντες και όλους αυτούς που είχαν διαχειριστεί τα πράγματα στη διάρκεια της επανάστασης, καθώς τους θεωρούσε υπεύθυνους για την ανθρωπιστική τραγωδία στην οποία είχε περιέλθει η χώρα.

Είχε να αντιμετωπίσει, την οικογενειοκρατία, τα τοπικιστικά, οικονομικά και πολιτικά συμφέροντα των κοτσαμπάσηδων, Φαναριωτών και πλοιοκτητών, οι οποίοι και επεδίωκαν διατήρηση των προνομίων και συμμετοχή στην εξουσία.

Η οικογένεια Μαυρομιχάλη, πρόκριτοι της Μάνης και η οικογένεια Κουντουριώτη, πλοιοκτήτες από την Ύδρα ήταν οι κύριοι αντίπαλοί του. Μαζί με τους Κουντουριώτες είχε ταχθεί και ο Μιαούλης.

Και οι δύο ζητούσαν αποζημιώσεις για όλα τις μεγάλες ζημιές και τις απώλειες σε πλοία (οι Κουντουριώτες) που είχαν υποστεί στον πόλεμο.

Ο Καποδίστριας δεν αρνήθηκε να δώσει αποζημιώσεις, όταν όμως θα βελτιώνονται τα οικονομικά της χώρας.

***Ποια ήταν η σχέση του Καποδίστρια με τις Μεγάλες Δυνάμεις;***

**Ρωσία**

* Σε όλο το διάστημα της αρχής του ο Κυβερνήτης αλληλογραφούσε τακτικά με τη Ρωσική Κυβέρνηση .
* Τίποτε δεν αποδεικνύει ότι ακολουθούσε πιστά τις συστάσεις των Ρώσων.
* Η Ρωσία θεωρούσε τον Καποδίστρια ως τον καταλληλότερο να κυβερνήσει την Ελλάδα στη φάση της συγκρότησής της σε κράτος και γι’ αυτό ήταν γενναιόδωρη στη βοήθειά της.
* Συνεχής ήταν η διπλωματική υποστήριξή της για την επέκταση των ελληνικών συνόρων, η οικονομική συνδρομή, η συνεργασία των διπλωματικών αντιπροσώπων της στην Ελλάδα με τον Καποδίστρια,

**Αγγλία**

Η Αγγλία δεν ήθελε τον Κυβερνήτη Καποδίστραι επικεφαλής των ελληνικών πραγμάτων:

* φοβόταν ότι εξυπηρετούσε, παρά τις αντίθετες διαβεβαιώσεις του, τα ρωσικά συμφέροντα
* ήταν εχθρική στην επιθυμία του για την επέκταση των ελληνικών συνόρων.
* Ο Ουέλλινγκτων, πρωθυπουργό της Αγγλίας στο μεγαλύτερο μέρος της καποδιστριακής περιόδου (Ιανουάριος 1828-Νοέμβριος 1830) πίστευε ότι
  + ένα ισχυρό ελληνικό κράτος θα ανέτρεπε την ισορροπία δυνάμεων στην Ανατολή,
  + θα ανταγωνιζόταν μελλοντικά τη βρετανική ναυτική δύναμη
  + θα εξαρτιόταν από τη Ρωσία.
  + Θα δημιουργούσε επίπλέον προβλήματα στην αγγλική κατοχή των Επτανήσων.

Ο Καποδίστριας, με τη σειρά του, δεν έκρυβε την απέχθειά του για τους Άγγλους και φαίνεται ότι με δυσκολία τηρούσε τα διπλωματικά προσχήματα για να μην το δείχνει. Θεωρούσε ταυτόσημη με προδοσία κάθε μορφής ανεπίσημη συνεργασία των Ελλήνων με την Αγγλία, επειδή απροκάλυπτα επιδίωκε τον περιορισμό των ελληνικών συνόρων.

**Γαλλία**

* Η Γαλλία, που επιχειρούσε να διαδραματίσει και πάλι πρωτεύοντα ρόλο στην Ανατολή, βρήκε στο ελληνικό ζήτημα μια ευκαιρία παρέμβασης.
* Μετά από την νίκη των Ευρωπαϊκών συμμαχικών δυνάμεων στη Ναυμαχία του Ναυαρίνου, ο Κάρολος Ι’ υποστήριξε με χρήματα την Ελληνική Επανάσταση και το 1828 έστειλε στην Ελλάδα στρατιωτική αποστολή 14000 ανδρών με αρχηγό τον στρατηγό Maison με αποστολή να θέσει ένα τέλος στις επιχειρήσεις του Ιμπραήμ στην Πελοπόννησο.
* Τάχθηκε υπέρ ευρύτερων ελληνικών συνόρων γιατί ήθελε το νέο κράτος ικανό να μείνει ανεξάρτητο από την επιρροή της Ρωσίας και ιδιαίτερα της Αγγλίας: μία μικρή Ελλάδα, έως τον Ισθμό, θα κινδύνευε να γίνει το όγδοο νησί του Ιονίου, δηλαδή να περιέλθει στην Αγγλία.
* Η υποστήριξη της Γαλλίας επί Καρόλου I΄ συνέβαλε αποφασιστικά, τουλάχιστον ως τα μέσα του 1830, στη διατήρηση του καποδιστριακού καθεστώτος:
  + επέτρεψε στον Κυβερνήτη να μη στηριχθεί αποκλειστικά στη Ρωσία για να αντικρούσει τις αγγλικές ενέργειες εναντίον του,
  + συντήρησε την άποψη ότι διαθέτει την εμπιστοσύνη των Δυνάμεων,
  + η παρουσία του γαλλικού στρατού έδωσε κύρος στην εξουσία του
  + η γαλλική χρηματική βοήθεια τον έσωσε πολλές φορές από οικονομικό αδιέξοδο

Η ανατροπή του Καρόλου Ι΄, ύστερα από την επανάσταση του λαού του Παρισιού στα τέλη Ιουλίου 1830, φάνηκε ότι θα οδηγούσε σε αναθεώρηση της γαλλικής πολιτικής απέναντι στην Ελλάδα.

Πράγματι με την εκλογή του δούκα της Ορλεάνης ως βασιλιά η Γαλλία ήταν πια με το μέρος της Αγγλίας και αντιμετώπιζε τον Καποδίστρια ως πράκτορα της Ρωσίας.

***Η αντιπολίτευση κατά του Καποδίστρια***

***Τα επιχειρήματα της αντιπολίτευσης***

* Την αντιπολίτευση κατά του Καποδίστρια απάρτιζαν οι παραμερισμένοι από την εξουσία κοτζαμπάσηδες και πλοιοκτήτες.
* Η επιλογή του Καποδίστρια να συγκροτήσει ένα ισχυρό, συγκεντρωτικό κράτος, κατά τα δυτικά πρότυπα, προκάλεσε αντιδράσεις.
* Η αντιπολίτευση τον κατηγόρησε ότι δεν κατάφερε να διασφαλίσει τις ελευθερίες του ελληνικού λαού και να εδραιώσει δημοκρατικούς θεσμούς, αλλά επέλεξε ένα δεσποτικό και συγκεντρωτικό σύστημα διακυβέρνησης.
* Φιλελεύθεροι διανοούμενοι (Αδ. Κοραής) καυτηρίαζαν τον αυταρχισμό του Καποδίστρια και αξίωναν την παραχώρηση συνταγματικών ελευθεριών
* ***Τα γεγονότα που οδήγησαν στη δολοφονία του Καποδίστρια***
* Από τις αρχές του 1830 σημειώθηκαν εξεγέρσεις με κέντρο τη Μάνη και την Ύδρα.
* Η οικογένεια Μαυρομιχάλη ξεσηκώνεται εναντίον του Καποδίστρια εξαιτίας του περιορισμού των προνομίων και της αυτονομίας τους υπό την ηγεσία τουΤζανή Μαυρομιχάλη, αδελφού του Πετρόμπεη.
* Ο τελευταίος ετέθη σε περιορισμό στο Ναύπλιο, ζήτησε να πάει στη Μάνη για να την ησυχάσει, το αίτημά του δεν έγινε δεκτό, αποπειράθηκε να διαφύγει με αγγλικό πλοίο, συνελήφθη και φυλακίστηκε.
* **Ύδρα**
* Κέντρο του αντικαποδιστριακού αγώνα έγινε η Ύδρα, έδρα των πλοιοκτητών και πιο συγκεκριμένα της οικογένειας **Κουντουριώτη** που είχε με το μέρος της διάφορους αγωνιστές όπως ο **Ανδρέας** **Μιαούλης.**
* Στην Ύδρα κατέφυγε και ο **Α. Μαυροκορδάτος** ως πολιτικός σύμβουλος των εκεί προκρίτων. Ο Μαυροκορδάτος ήταν αρχηγός του αγγλικού κόμματος και βασικός πυλώνας της αγγλικής πολιτικής στην Ελλάδα.
* Στην Ύδρα κατέφυγε για την έκδοση της αντικυβερνητικής εφημερίδας του «**Απόλλων**» ο **Αναστάσιος Πολυζωίδης**, η οποία έγινε το κατ’ εξοχήν όργανο της αντιπολίτευσης κατά του καποδιστριακού καθεστώτος.

***Πως αντιμετώπισε η κυβέρνηση Καποδίστραια την επαναστατική δράση της αντιπολίτευσης;***

* παρακολουθήσεις των πολιτών,
* άνοιγμα των ιδιωτικών επιστολών,
* συλλήψεις για πραγματική ή υποτιθέμενη αντικυβερνητική δράση,
* εκδίωξη των αντιφρονούντων από τους τόπους μόνιμης ή προσωρινής διαμονής τους.
* Καθιερώθηκαν διαβατήρια για τις μετακινήσεις των πολιτών.
* Εμποδίστηκε κάθε απόπειρα να εκδοθεί μη ελεγχόμενη εφημερίδα. Τα παραδείγματα των εφημερίδων «Η Ηώς» του Εμμανουήλ Αντωνιάδη και «Ο Απόλλων» του Αναστάσιου Πολυζωίδη είναι ενδεικτικά. Ο πρώτος μπόρεσε να κυκλοφορήσει το 1830 λίγα φύλλα πριν αναγκασθεί να σιωπήσει. Ο δεύτερος μετέφερε την εφημερίδα στην Ύδρα.
* ***Κορύφωση της κρίσης - Τα γεγονότα του Πόρου***
* Οι αντιπολιτευόμενοι στην Ύδρα, φοβούμενοι ότι η Κυβέρνηση θα μπορούσε να στείλει πλοία και στρατιωτική δύναμη στα νησιά που είχαν εκφραστεί κατά του Καποδίστρια, αποφάσισαν να καταλάβουν, με επικεφαλής τον Α. Μιαούλη, τα κυβερνητικά πλοία στον ναύσταθμο του Πόρου.
* Ο Καποδίστριας χαρακτήρισε την επίθεση των Υδραίων πειρατική και ζήτησε επίσημα τη βοήθεια των Μεγάλων Δυνάμεων για την αντιμετώπισή τους.
* Ανταποκρίθηκε μόνον ο επικεφαλής των ρωσικών πλοίων αντιναύαρχος Π. Ρίκορντ.
* Μόλις τα ρωσικά πλοία, την **1η Αυγούστου 1831**, κινήθηκαν επιθετικά, ο Μιαούλης και όσοι Υδραίοι απέμεναν μαζί του ανατίναξαν τα εθνικά πλοία «**Ύδρα**» και «**Ελλάς**», και διέφυγαν στο νησί τους.
* Με απόφαση της Κυβέρνησης παραπέμφθηκαν να δικαστούν σε «εξαιρετικό» δικαστήριο για εγκλήματα εσχάτης προδοσίας οι υπαίτιοι της ενέργειας αυτής και οι κορυφαίοι αντιπολιτευόμενοι στην Ύδρα.
* ***Η δολοφονία του Καποδίστρια***
* Η τελευταία πράξη της ζωής του παίχτηκε στο Ναύπλιο το ξημέρωμα της **Κυριακής 27 Σεπτεμβρίου 1831**, όταν ο Κυβερνήτης κατευθυνόταν στην εκκλησία του Αγίου Σπυρίδωνος για την καθιερωμένη Θεία Λειτουργία.
* Εκείνη τη στιγμή οι **Γεώργιος και Κωνσταντίνος Μαυρομιχάλης**, οι οποίοι είχαν απειλήσει ότι θα δολοφονήσουν τον Καποδίστρια, υλοποιούν το σχέδιό τους. Ο Κωνσταντίνος τον πυροβόλησε και ο Γεώργιος του κατάφερε δύο μαχαιριές. Πριν προλάβει κανείς να αντιδράσει, ο Καποδίστριας έπεσε νεκρός. Ο Κωνσταντίνος τραυματίστηκε και εξέπνευσε στην προσπάθεια να διαφύγει, ενώ ο Γεώργιος συνελήφθη λίγο αργότερα προκειμένου να οδηγηθεί στη Δικαιοσύνη.

«***Εάν οι Μαυρομιχαλαίοι θέλουν να με δολοφονήσουν ας με δολοφονήσουν. Τόσον το***

***χειρότερο δι’ αυτούς. Θα έλθη κάποτε η μέρα κατά την οποίαν οι Έλληνες θα εννοήσουν***

***την σημασία της θυσίας μου***»